Document ID: 32006D0130

ROZHODNUTIE KOMISIE
z 10. februára 2006,
ktorým sa mení a dopĺňa rozhodnutie 98/536/ES, ktorým sa uvádza zoznam národných referenčných laboratórií pre zisťovanie rezíduí
[oznámené pod číslom K(2006) 330]
(Text s významom pre EHP)
(2006/130/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 96/23/ES z 29. apríla 1996 o opatreniach na monitorovanie niektorých látok a ich rezíduí v živých zvieratách a živočíšnych produktoch a rušiacu smernice 85/358/EHS a 86/469/EHS a rozhodnutia 89/187/EHS a 91/664/EHS (1), a najmä na jej článok 14 ods. 1,
keďže:
(1)
Príloha k rozhodnutiu Komisie 98/536/ES (2) sa mala preskúmať do 31. decembra 2000. Členské štáty reorganizovali svoje laboratóriá tak, aby spĺňali požiadavky smernice 96/23/ES, berúc do úvahy najmä požiadavku, aby sa príslušné rezíduum alebo skupina rezíduí pridelili jedine národnému referenčnému laboratóriu (NRL).
(2)
Keďže je táto reorganizácia ukončená, zoznam národných referenčných laboratórií v prílohe k rozhodnutiu 98/536/ES by sa preto mal v tomto zmysle upraviť. Zároveň by sa mal upraviť zoznam národných referenčných laboratórií v nových členských štátoch vzhľadom na informácie, ktoré poskytli.
(3)
Rozhodnutie 98/536/ES by sa preto malo zodpovedajúcim spôsobom zmeniť a doplniť.
(4)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 98/536/ES sa nahrádza znením uvedeným v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 10. februára 2006

Labels: 7
0
18
17